Kometkameratene

Kometkameratene er en norskprodusert dukkeserie for barn. Kometkameratene ble for første gang vist på fjernsyn på barne-tv i parallellsendinger på NRK1 og NRK Super i 2009. Dukkene er laget av BLA Stockholm. Musikken ble komponert av Gisle Martens Meyer.

Handling 
Kometkameratene handler om seks romvesener i form av dukker som bor i et romskip. De har i oppdrag å finne ut hva menneskene holder på med. I hver episode undersøker de nysgjerrige romvesenene et menneskelig begrep som de i utgangspunktet ikke har noe kunnskap om. Som en del av dette sendes to av dem ned til jorden for å undersøke menneskelige begreper for å lære av menneskene.

Et annet fast innslag er at kokken ombord på romskipet skal lage mat. På menyen står uvanlige, men morsomme retter. Som regel mangler kokken minst en av ingrediensene. Dermed må et av romvesenene sendes til jorden for å skaffe denne ingrediensen.

TV-serien inneholder også musikkinnslag, med musikkvideoer der romvesenene synger om bord i romskipet.

Hver episode avsluttes med at romvesenene samles tilbake på romskipet og forsøker å oppsummere dagens erfaringer i en felles konklusjon.

Kometkameratene har som syngende slagord:

Rollefigurer 
Kometkameratene består av:
 Kaptein Lu er sjefen for mannskapet. Hun kommanderer hvem som skal stråles ned til jorden for å ta kontakt med jordboerne. Selv blir hun igjen i kontrollsenteret ombord på romskipet hvor hun kan følge med på eksperimentene til kometkameratene nede på jorden. Spilles av Hanne Dahle.
 Mook er romskipets mekaniker. Han må ofte bistå Kaptein Lu med å reparere den automatiske døra inn til kontrollsenteret i romskipet. Spilles av Aslag Guttormsgaard.
 Gilli driver med forskning både ombord på romskipet og nede på jorden. Han reiser ofte ned til jorden for å snakke med barn og får dem til å forklare ulike menneskelige begreper. Spilles av Ole Jacob Lindeberg.
 Agent 25 er den av kameratene som oftest blir sendt ned til jorden. Gjennom forundring og humor tar Agent 25 kontakt med menneskene, men blir ofte misforstått på tross av gode hensikter. Spilles av Linda Mahala Mathiassen.
 Zook er det minste romvesenet og har store tenner. Zook kan ikke snakke, men kommuniserer med de andre gjennom lyder. Ofte er det Zook som blir sendt til jorden for å skaffe de ingrediensene Kokken mangler. Spilles av Thomas Hildebrand.
 Kokken forsørger mannskapet på romskipet med mat, men rettene som han lager er litt spesielle. Eksempler på retter er fylte slips og ranglestappe. Spilles av Espen Beranek Holm.
 Romskipet har også tre frekke rampejenter om bord. Disse tre små vesenene er for unge til å jobbe, men fordriver tiden med lek i stedet. Det hender at de finner på ugagn som er ment å ramme de andre ombord. I likhet med Zook snakker rampejentene med lyder i stedet for ord.

Referanser

Eksterne lenker 
 

NRK Barne-TV
Norske barneserier
Norske TV-serier fra 2000-årene
Norske TV-serier fra 2010-årene
Science fiction-TV-serier
TV-produksjoner på NRK